**מבחן מחשבת ישראל יחידת הגבר**

עלייך לענות סך הכל על **5** שאלות. כל שאלה 20 נקודות

**חגים**

עלייך להשיב על שתי שאלות מתוך שלוש השאלות הבאות:

**1.א. הרב סולוביציק על התשובה**

"עיקרה של התשובה היא הוידוי, ויש כאמור שני מיני וידוי. אחד וידוי של....

**1.**מהם שני סוגי הוידוי (התשובה)? הסבירי כל סוג (6 נ')

**2**. הביאי **מתוך דברי הרב** 2 סוגי חוטאים, שתשובתם אינה יכולה להסתפק בוידוי בלבד. וכתבי מדוע תשובתם צריכה להיות שונה! (6 נ')

**ב. הרב יעקב אריאל מאוהלי תורה**

יצחק מבסוט וגאה בעצמו על התבואה הרבה שאסף זה עתה והכניסה אל ביתו. אך הוא לא מבין מדוע דוקא ברגע משמח זה עליו לצאת לסוכה.

מה יענה לו הרב אריאל? בתשובתך התייחסי לפסוק: "וזכרת את ה' אלוקיך כי הוא הנותן לך כוח לעשות חיל"!

(8 נ')

**2. א. הראי"ה קוק מאמרי הראי"ה שופרות**

מדרגות שונות יש בשופר של גאולה: יש שופר גדול, שופר בינוני ויש שופר קטן"

מהו השופר הגדול, ואיזה סוג גאולה הוא מציין? (4 נ')

מהו שופר בינוני ואיזה סוג גאולה הוא מציין? (4 נ')

מהו שופר קטן ואיזה סוג גאולה הוא מציין? (4 נ')

**ב**. **גלוי ההסתרה הרב יעקב אריאל**

1. הסבירי באופן כללי מה ההבדל בין התפיסה היהודית לתפיסה העמלקית? (4 נ')

2. כיצד באה לידי ביטוי כל תפיסה בסיפור המגילה? (4 נ')

**3.א**.**רבי נחמן, ספר ליקוטי מוהרן**

**1.** "**יש לפעמים שבני אדם שמחים אז חוטפים איש מבחוץ שהוא בעצבות.. ומכניסים אותו בעל כורחו למעגל שיהיה שמח.. אבל מעלה יתרה להתאמץ לרדוף אחר המרה השחורה**,".. שתי אפשרויות לסלק את העצבות. מהן? (4 נ')

**2**.באיזו אפשרות מצדד רבי נחמן, ואיך מסביר על פי זה את הפסוק: "ששון ושמחה ישיגו ונס יגון ואנחה"?(6 נ

**ב**. **האדמור מסלונים- לך כנוס את כל היהודים**

**1**. מה קשה לאדמו”ר מסלונים במצות השמחה בפורים דווקא- היכן לדעתו הייתה צריכה להימצא מצות השמחה, ומדוע? (6 נ')

**2**. מדוע דווקא בחנוכה צריך היה לכנוס את כל היהודים לתפילה?(4 נ')

**תורה ומצוות**

עלייך להשיב על שתי שאלות מתוך שלוש השאלות הבאות:

**4.א. הרב בר שאול-מצווה ולב**

**1.** "שתי לידות הן לאדם" – צייני שני הבדלים בין הלידה הראשונה לשנייה. (6 נ')

**2.** מה הקשר בין קיום המצוות ללידתו השנייה של האדם? (4 נ')

**ב.** **הרב קוק-עולת ראי"ה**-**מיהו בן חורין**

נתן שרנסקי אמר לשופט הרוסי לפני קביעת גזר דינו: "אתה אדוני השופט חושב שהנך חופשי! אתה חושב כך כיוון שלאחר שייגמר המשפט תלך לביתך ואילו אני אהיה המשועבד, כיוון שאלך לכלא לזמן רב. אך דע לך שמבין שנינו, אני הוא בן החורין האמיתי!"

**1**. הסבירי את טענת נתן שרנסקי על פי דברי הרב קוק. (6 נ')

**2**. כתבי דוגמא מחיינו בה את מרגישה שאנחנו "עבדים" כפרטים או כחברה ל"שליטה מוסרית במה שהאחר מוצא שהוא יפה וטוב". (4 נ')

**5. הרב עמיטל בין התחברות למחוייבות**

**א**.**1** הרב עמיטל כתב על מגמות חיוביות העומדות מאחורי תופעת "ההתחברות".

צייני שתי מגמות (6 נ')

**2**. הרב עמיטל מתייחס לדברי חז"ל שהתורה נתנה מתוך שני מניעים: "נעשה ונשמע"

ו-"כפיית הר כגיגית". מדוע יש צורך בשני מניעים אלו? (4 נ')

**3**. "במקורותינו המילה הבאה במקום "מחויבות" היא "נאמנות". הסבירי מדוע הרב עמיטל מעדיף את המילה "נאמנות" על המילה "מחויבות"! (4 נ')

**ב** **הרב שג"ר-מחויבות או התחברות**

לעומת הרב עמיטל, במה הרב שג"ר רואה את עיקר העומק הדתי בקיום מצוות? את מי הוא מביא כדוגמא?

(6 נ')

**6. מהר"ל -ערך לימוד תורה**

**א.** יואב ואלקנה נפגשים לאחר זמן רב . במהלך שיחתם שואל אלקנה את יואב:

אני מבין שאתה נהנה מהעבודה שלך, וזה מקסים! מה עם קצת לימוד תורה?

משיב יואב- עזוב, זה כנראה לא התחום שלי. אף פעם לא הייתי חזק בזה. אני לא תמיד מבין לגמרי , יש לי המון טעויות בהבנה...."

מה יענה מהר"ל ליואב על פי הפסוק: "וזאת התורה אשר שם משה לפני בני ישראל"? (8 נ')

**ב**. **הרב סולוביציק- ערך לימוד תורה**

**1.** מה לומד הרב סולוביציק מנשיקת התורה בהוצאת ס"ת על יחסנו לתורה? ואיזו טעות דוחה? (4 נ')

**2.** מה ההבדל בין "לימוד תורה" לבין "להגות בתורה" לפי הרב? (8 נ')

**תפילה**

עלייך להשיב על אחת מתוך שתי השאלות הבאות:

**7. הרב קוק, עולת ראיה**

**א.1."והנשמה היא תמיד מתפללת**

נגשת בלאט דופקת בדלת

אנא א-לי הראני פניך

אני באה, באה אליך**"**

את השיר הנ"ל שמענו בכתה, והשורה הפותחת בו- לקוחה מדברי הרב בעולת ראיה.

הסבירי מה הכוונה- "והנשמה היא תמיד מתפללת"! (5 נ')

**2**. כיצד עוזרת התפילה להתמודד עם תחושת "המציאות המוגבלת" של העולם הזה? (5 נ')

**ב**. **מהר"ל תפארת ישראל**

מדוע לפי המהר"ל הנשמה זקוקה למזון מיוחד, ומהו המזון שעלינו לתת לה? (10 נ')

**8.** **הרב קלונימוס שפירא- האדמו"ר מפיאסצנה**

**א.1. "יש חושבים שכל עמצה של התפילה היא הדאגה והצרות שעליה מתפללים"...**

עני על פי גישת הרב שפירא- מדוע נתעקרו אמהות? (שרה, רבקה,רחל) 6 נ')

**2**. "אמר רבי יהשוע.. למה הדבר דומה? למלך שהיה בא בדרך , והיתה בת מלכים צועקת לו: בבקשה ממך, הצילני מיד הליסטים".... מה הנמשל למשל זה? (6 נ')

**ב**. **הרב קוק עולת ראיה**

הרב טוען כי התפילה היא לנו ולעולם כולו גם הכרח וגם תענוג. מדוע? (8 נ')

והעיקר שנשכיל ונצליח לממש את לימודנו בחיינו!!!